Cruella de Vil. Cruella de Vil (talaffuzi: Kruella de Vil) — britaniyalik yozuvchi Dodie Smith qalamiga mansub "101 ta dalmatin" romanidagi xayoliy qahramon. Disney studiyasi tomonidan ishlangan "101 Dalmatians" (1961), "" (2002) animatsion filmlarida hamda "101 Dalmatians" (1996), "102 Dalmatians" (2000), "Cruella" (2021) filmlarida ushbu personaj ishtirokidagi sahnalar mavjuddir. Adaptatsiyalar. Animatsion filmlar. "101 ta dalmatin" (1961). Cruella personaji birinchi marta 1961-yilda ishlangan "101 ta dalmatin" multfilmida salbiy qahramon timsolida paydo boʻldi. Filmda unga amerikalik aktrisa Betty Lou Gerson ovoz berdi. 2002-yilda "Forbes" jurnali Disney studiyasi yaratgan Cruella personajini eng badavlat xayoliy qahramonlar roʻyxatida oʻn uchinchi oʻringa loyiq topdi. "102 ta dalmatin". 2003-yilda ishlangan 102 ta dalmatin animatsion filmida ham Cruella ishtirokidagi sahnalar mavjud. Filmda unga amerikalik ovoz aktrisasi Susanne Blakeslee ovoz berdi. "101 Dalmatians: The Series". Cuella "101 Dalmatians" animatsion serialida ham asosiy salbiy obrazlardan biri sifatida paydo boʻldi. Serialda unga amerikalik aktrsa April Winchell ovoz berdi. "101 Dalmatian Street". Cruella "101 Dalmatian Street" animatsion serialida ham asosiy salbiy qahramon sifatida paydo boʻldi. Unga shotland aktrisasi Michelle Gomez ovoz berdi. Serial voqealari 80-yillarning oxirlarida yoki 90-yillarning boshlarida boʻlib oʻtadi. Filmlar. "101 ta dalmatin" (1996). Amerikalik aktrisa Glenn Close 1996-yilda chiqarilgan "101 Dalmatians" filmida Cruella de Vil obrazini gavdalantirdi. "102 ta dalmatin". 2000-yilda "102 ta dalmatin" filmi chiqarildi. Unda amerikalik aktrisa Glenn Close film bosh qahramoni — Cruealla jonlantirdi. "Cruella". 2021-yilda Disney studiyasi Cruealla filmini omma eʼtiboriga havola etdi. Filmga Craig Gillespie rejissorlik qildi. Ssenariyni esa Dana Fox va Tony McNamara yozishdi. Film bosh qahramoni — Cruella rolini amerikalik aktrisa Emma Stone ijro etdi. Filmda Cruellaning asl ismi Estella Miller boʻladi. Bolaligida onasi Catherine dizayner Baroness von Hellmanga tegishli dalmatinlar tomonidan oʻldiriladi. Qasos ilinjida, Estella oʻzida 'Crueallaʼ personasini yaratadi.